બીજીંગ,તા.૧૦ : સલામ પોતાના પૌત્રને શિક્ષણ મળે એ માટે થઈને ચીનની એક દાદી રોજ જે પરિશ્રમ કરે છે એ વાત રૃંવાડાં ખડાં કરી દે એવી છે. ચીનના ગુઆન્કસી પ્રાંતમાં રહેતાં ૭૬ વર્ષના શી યુયિન્ગ નામનાં માજી પૌત્ર જિઆન્ગ હાઓવેન માટે ઘરથી સ્કૂલની કુલ આઠ ટ્રિપ મારે છે. જિઆન્ગ બે વર્ષનો હતો ત્યારે જ તેને સેરિબ્રલ પોલ્ઝી નામનો રોગ હોવાનું નિદાન થયું હતું. એને કારણે તે ચાલી શકતો નથી અને વ્હીલચેરમાં જ તેને લઈને ફરવું પડે છે. હાલમાં નવ વર્ષનો જિઆન્ગ સ્કૂલમાં સારું ભણે છે, પરંતુ તેને ભણાવવા માટે છેલ્લાં ચાર વર્ષથી તેની દાદી ખાસ્સા કિલોમીટર દૂર આવેલી સ્કૂલમાં રોજ વ્હીલચેર પુશ કરીને લઈ જાય છે અને લાવે છે.